सदा सर्वदा योग तुझा घडावा

सदा सर्वदा योग तुझा घडावा |
तुझे कारणी देह माझा पडावा |
उपेक्षु नको गुणवंता अनंता |
रघुनायका मागणे हेचि आतां ||१||

उपासनेला दृढ चालवावें |
भूदेव संताशी सदा नमावें ||
सत्कर्म योगे वय घालवावें |
सर्वामुखी मंगल बोलवावें ||२||

कैलासराणा शिव चंद्रमौळी |
फणिंद्र माथा मुकुटी झळाळी ||
कारुण्य सिंधू भवदुःखहारी |
तुजवीण शंभो मज कोण तारी ||३||

मोरया मोरया मी बाळ तान्हें |
तुझीच सेवा करु काय जाणे ||
अन्याय माझे कोट्यानुकोटी |
मोरेश्वरा बा तू घाल पोटी ||४||

ज्या ज्या ठिकांणी मन जाय माझे |
त्या त्या ठिकांणी निजरूप तुझे ||
मी ठेवितो मस्तक ज्या ठिकांणी |
तेथे तुझे सदगुरू पाय दोन्ही ||५||

अलंकापुरी पुण्य भूमी पवित्र |
तिथे नांदतो ज्ञानराजा सुपात्र ||
तया आठविता महापुण्यराशी |
नमस्कार माझा सदगुरू ज्ञानेश्वराशी ||६||